钦定古今图书集成/明伦汇编/官常典/第769卷 > 张绪
## 钦定古今图书集成/明伦汇编/官常典/第769卷 > 张绪

按《明外史》本传：“朋绪，字无意，汉川人，本农家子。九岁时，
从父谒田主刘翁，翁试以对偶，大奇之，乞养为子，课
之学。甫冠，举嘉靖十九年乡试。暨翁卒，二子始离襁
褓，亲族啮之，几覆其家。绪力护获免，乃复本姓，求友四方，受业安福邹守益谒选，得桐城教谕，历户部员
外郎，与耿定向、罗汝芳、李材辈讲学不辍。会当路”有
恶之者，谪繁昌教谕，稍迁德阳知县。逾年告归，室庐
萧然，布衣脱粟，晏如也。学者称为甑山先生。卒年七
十一，乡人私谥曰“介肃。”绪为人高洁敦朴，故与大学
士张居正同举，绪往谒，适吏部尚书在坐，居正目绪
谓之曰：“某地缺知府，可令补之。”绪正色曰：“故人知君，
君不知故人。太守称二千石，予夺在天子，擅威福，以
私德怨。此严嵩所以败也。”居正怒而起绪亦竟出。其
风节如此。